रणजी ट्रॉफी 2022-23
रणजी ट्रॉफी 2022-23 (अंग्रेज़ी: Ranji Trophy 2022-23) रणजी ट्रॉफी (जो की भारत का प्रमुख प्रथम श्रेणी क्रिकेट टूर्नामेंट है) का 88वां सीज़न था। यह टूर्नामेंट 13 दिसंबर 2022 से शुरू होकर 19 फरवरी 2023 तक चला। मध्य प्रदेश गत चैंपियन था जिसने पिछले सीज़न में अपना पहला रणजी ट्रॉफी खिताब जीता था। इस सीज़न के दौरान सिक्किम ने पहली बार रणजी ट्रॉफी मैचों की मेजबानी की थी। रणजी ट्रॉफी के इस सत्र मे नारायणन जननी, वृंदा राठी और गायत्री वेणुगोपालन अंपायरिंग करने वाली पहली महिला अंपायर बनीं। फाइनल में सौराष्ट्र ने बंगाल को 9 विकेट से हराकर अपना दूसरा खिताब जीता।